Ego Clarembaudus, dominus Capparum, notum facio quod dominus Odo de Gieio filius domini Thome de Laigne, laude et assensu uxoris sue Jacque, et Regnaudi filii sui armigeri, dedit domui de Moris quidquid habebat vel habere debebat in uxore Valini de Buxeuil, nomine Elviz, et in omnibus filiis et filiabus ejusdem, nec non et in omni hereditate eorum, tam mobili quam immobili, sine ulla retentione; et pro ipsius donationis recompensatione, recepit dictus Odo a fratribus de Moris decem libras Pruvinensium fortium, ita quod tenetur portare garentiam legitimam et perpetuam de omnibus supradictis. Anno Domini MºCCºXXºIXº.